На почетку каријере такмичила се у седмобоју, да би касније прешла на скок удаљ. Прве запаженије успехе имала је на Европском првенству у дворани 2005. одржаном у Мадриду где се такмичила у петобоју. Прву медаљу освојила је на Еропском првенству за јуниоре 2005. у Каунасу где је била трећа у седмобоју. На Европском првенству 2006. у Гетеборгу учествовала је у трци на 100 метара и скоку удаљ. На Олимпијским играма 2008. у Пекингу скаче удаљ, а у истој дисциплини на Европском првенству у дворани 2009. у Торину осваја златну медаљу. На Светском првенству 2009. у Берлину скоком од 6,62 осваја осмо место.